भारतीय क्रिकेट संघाचा श्रीलंका दौरा, २०१७
भारतीय क्रिकेट संघाने जुलै आणि सप्टेंबर २०१७ दरम्यान ३-कसोटी, ५-एकदिवसीय आणि १-टी२० सामन्यासाठी श्रीलंकेचा दौरा केला. कसोटी मालिकेआधी, संघ कोलंबो येथे दोन दिवसीय सराव सामन्यामध्ये खेळले.

महिन्याच्या सुरुवातीला झिम्बाब्वेविरुद्ध झालेल्या एकदिवसीय मालिकेतील पराभवानंतर दिनेश चंदिमलकडे श्रीलंकेच्या कसोटी संघाचे कर्णधारपद सोपवण्यात आले. परंतू, पहिल्या कसोटी आधी चंदिमलला न्युमोनिया झाल्यामुळे त्याला संघाबाहेर बसावे लागले. नंतर पहिल्या कसोटीसाठी रंगना हेराथची कर्णधार म्हणून निवड करण्यात आली. दुसऱ्या कसोटीसाठी चंदिमल कर्णधार म्हणून संघात परतला. भारताने कसोटी मालिका ३–० ने जिंकली. तीन किंवा जास्त कसोटी सामन्यांच्या मालिकेमध्यील हा भारताने परदेशात दिलेला पहिलाच व्हाईटवॉश. तसेच १९६७-६८ मध्ये न्यू झीलंडला ३-१ने हरविल्यानंतर हा भारतीय संघाने प्रथमच परदेशातील मालिकेत तीन सामन्यांमध्ये विजय मिळवला.

पलेकेले येथील दुसरा एकदिवसीय सामना हा श्रीलंकेचा ८०० वा आंतरराष्ट्रीय एकदिवसीय सामना होता. भारताने पहिल्या तीन एकदिवसीय सामन्यांसहीत, मालिका खिशात घातली हा त्यांचा श्रीलंकेविरुद्ध सलग आठवा एकदिवसीय मालिकाविजय ठरला. आधी झिम्बाब्वे, बांगलादेश आणि नंतर भारताविरुद्ध झालेल्या पराभवामुळे, श्रीलंकेच्या निवडसमितीला राजीनामा देणे भाग पडले. भारताने एकदिवसीय मालिका ५–० अशी जिंकली आणि घरच्या मैदानावरील एकदिवसीय मालिकेमध्ये पहिल्यांदाच व्हाईटवॉशची नामुष्की श्रीलंकेवर ओढवली. भारताने एकमेव टी२० सामना सुद्धा ७ गडी राखून जिंकला.

संघ

 मनगटाला झालेल्या दुखापतीमुळे मालिकेआधी भारतीय कसोटी संघातून मुरली विजयला वगळण्यात आले आणि त्याची जागा शिखर धवनने घेतली.
 पहिल्या कसोटीच्या पहिल्या दिवशी असेला गुणरत्नेचा अंगठा फ्रॅक्चर झाल्याने त्याला उर्वरित मालिकेसाठी श्रीलंकेच्या संघातून वगळण्यात आले. 
 दुसऱ्या कसोटीसाठी लहिरु थिरिमन्ने आणि लक्षण संदाकन ह्यांचा श्रीलंकेच्या संघात समावेश करण्यात आला. 
 दुसऱ्या कसोटी सामन्यात "धोकादायक पद्धतीने" चेंडू फेकून, एका सामन्याच्या बंदीसाठी पुरेसे दोष गुण मिळाल्यामुळे भारताच्या रविंद्र जडेजावर तिसऱ्या कसोटीसाठी बंदी घालण्यात आली. त्याच्याऐवजी अक्षर पटेलची निवड करण्यात आली.
 दुसऱ्या कसोटीदरम्यान उद्भवलेल्या पाठीच्या दुखण्यामुळे श्रीलंकेच्या रंगना हेराथला तिसऱ्या सामन्यासाठी विश्रांती देण्यात आली.
 तिसऱ्या कसोटी साठी श्रीलंकेच्या संघात, दुश्मंत चमीरा आणि लहिरु गमागे यांचा समावेश करण्यात आला, तर दनुष्का गुणतिलकला वगळण्यात आले.

एकदिवसीय मालिकेसाठी तिसऱ्या सामन्या आधी, दिनेश चंदिमल आणि लहिरु थिरिमन्ने यांची श्रीलंकेच्या संघात निवड करण्यात आली. त्यांची निवड दनुष्का गुणतिलक आणि उपुल तरंगा यांच्यासाठी गरज पडल्यात बदली खेळाडू म्हणून करण्यात आली. 
 दुसऱ्या एकदिवसीय सामन्यात षटकांची गती कमी राखल्याने तिसऱ्या आणि चवथा सामन्यातून तरंगाला वगळण्यात आले. तिसऱ्या सामन्यासाठी चामर कपुगेडेराची कर्णधारपदी नियुक्ती करण्यात आली, परंतु पाठीचे दुखणे वाढल्याने उर्वरित सामन्यांतून त्याला वगळण्यात आले आणि चवथ्या सामन्यासाठी कर्णधारपदाची सुत्रे लसित मलिंगाच्या हाती देण्यात आली.
 तिसऱ्या एकदिवसीय सामन्यात, दिनेश चंदिमलच्या उजव्या अंगठ्याला हेयरलाईन फ्रॅक्चर झाल्याने उर्वरित मालिकेतून त्याला वगळण्यात आले.
 चवथ्या सामन्याच्या आधी दिलशान मुनावीराची श्रीलंकेच्या संघात निवड करण्यात आली.

दौरा सामने

दोन-दिवसीय सामना: श्रीलंका अध्यक्षीय XI वि भारत

कसोटी मालिका

१ली कसोटी

२री कसोटी

३री कसोटी

एकदिवसीय मालिका

१ला एकदिवसीय सामना

२रा एकदिवसीय सामना

३रा एकदिवसीय सामना

४था एकदिवसीय सामना

५वा एकदिवसीय सामना

आंतरराष्ट्रीय टी२० मालिका

एकमेव टी२० सामना

संदर्भ आणि नोंदी

बाह्यदुवे
 मालिका मुख्यपान - इएसपीएन क्रिकइन्फो

इ.स. २०१७ मधील खेळ
इ.स. २०१७ मधील क्रिकेट
२०१७
श्रीलंका
भारत